Juozas Paškevičius (1924)

Juozas Paškevičius (1924 m. kovo 19 d. Dabužėliuose, Kavarsko valsčius, Ukmergės apskritis – 2023 m. kovo 26 d. Vilniuje) – Lietuvos geologas, geografas, gamtos mokslų daktaras, profesorius.

 Biografija 
1930–1934 m. mokėsi Dabužių pradžios mokykloje. 1934–1941 m. gyveno ir dirbo tėviškėje. 1941–1943 m. mokėsi Veprių žemesniojoje žemės ūkio mokykloje, 1943–1944 m. Vilniaus vidurinėje sodininkystės mokykloje (nebaigė). 1944–1945 m. Musninkų valsčiaus agronomas. 1945–1947 m. tęsė ir baigė sodininkystės mokslus Vilniaus žemės ūkio technikume, tuo pačiu metu mokėsi ir baigė Vilniaus suaugusiųjų gimnaziją. 1947 m. Vilniaus apželdinimo tresto sodininkas.

1947 m. įstojo į Vilniaus pedagoginio instituto Gamtos ir geografijos fakultetą ir baigė jo pirmąjį kursą. 1948–1952 m. studijavo Vilniaus universiteto (VU) Gamtos mokslų fakultete, įgijo geologo išsilavinimą.

1952–1953 m. LSSR mokslų akademijos Geologijos ir geografijos instituto jaunesnysis mokslinis bendradarbis. 1953–1963 m. VU Geologijos katedros vyresnysis dėstytojas, 1963–1975 m. docentas. 1958 m. apgynė geologijos ir mineralogijos kandidatinę disertaciją. 1973 m. apgynė geologijos ir mineralogijos mokslų daktaro disertaciją. http://www.mokslas.mii.lt/mokslas/SRITYS/duom00.php?pav=P&sritis=F 

1975–1990 m. VU Geologijos ir mineralogijos katedros vedėjas, 1975–1992 m. profesorius. 1980–2001 m. žurnalo „Geologija“ įkūrėjas ir vyr. redaktorius, nuo 2002 m. vyr. redaktoriaus pavaduotojas. http://lgeos.lt/images/stories/Lietuvos_geologai/P/Lietuvos_geologas_Juozas_Paskevicius.pdf

Palaidotas Kairėnų kapinėse.

 Darbai 
 Paskelbtos 25 monografijos ir knygos (vieno autoriaus ir su bendraautoriais)
 Respublikos ir tarptautiniuose žurnaluose paskelbė daugiau kaip 290 mokslinių straipsnių
 1980–2001 m. redaguoti ir išleisti žurnalo „Geologija“ 35 tomai
 Organizuota 10 mokslinių respublikinių ir tarptautinių konferencijų
 Daugelio publicistikos ir Lietuvos geologijos istorijos straipsnių autorius

 Įvertinimas 
 1976 m. Garbės ženklo ordinas
 1983 m. LSSR valstybinė premija (su kitais)
 1994 m. Lietuvos geologų sąjungos garbės narys
 1997 m. Lietuvos mokslo premija (su kitais)
 1998 m. Juozo Dalinkevičiaus premija

 Šaltiniai 

Kategorija:LTSR valstybinės premijos laureatai
Kategorija:Lietuvos mokslo premijos laureatai
Kategorija:Lietuvos geologai
Kategorija:Lietuvos sodininkai
Kategorija:Lietuvos redaktoriai
Kategorija:Vilniaus universiteto dėstytojai